stanford-oval/wikipedia huggingface dataset:
Vuokot

| Vuokot |
| --- | --- |
 Valkovuokko (Anemone nemorosa)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Ranunculales
Heimo::  Leinikkikasvit Ranunculaceae
Suku::  Vuokot Anemone  L.
Katso myös
   Vuokot Wikispeciesissä   Vuokot Commonsissa 
Infobox OKNimi-testi OK: 
Vuokot eli metsävuokot (Anemone) on leinikkikasvisuku, johon kuuluu noin 120 lähinnä ruohovartista matalahkoa lajia. Vuokot ovat levinneet lähinnä pohjoisen pallonpuoliskon lauhkeille vyöhykkeille sekä lämpimän vyöhykkeen vuoristoseuduille. Jotkut kasvitieteilijät lukevat vuokkojen sukuun myös niiden läheiset sukulaiset kylmänkukat (Pulsatilla) ja sinivuokot (Hepatica).
Vuokot ovat monivuotisia ja ne kasvattavat kasvullisia juuriversoja (maavarsia), joiden avulla ne usein leviävät laajoiksi mättäiksi. Lehdet ovat syvään liuskaiset ja koristeelliset. Koristekasveina ovat suosittuja esimerkiksi kruunuvuokko (Anemone coronaria) ja myös muita luonnonvaraisia vuokkolajeja kasvatetaan puutarhoissa. Useat vuokot ovat erittäin myrkyllisiä; esimerkiksi 30 valkovuokon nuorta versoa saattaa olla ihmiselle tappava annos.
Suomessa kasvaa maan eteläosan ravinteikkailla ja valoisilla metsäalueilla paikoin hyvin runsaina esiintyminä valkovuokko (Anemone nemorosa) sekä melko harvinaisena etelärannikon lehdoissa keltavuokko (Anemone ranunculoides). Alppivuokkoa (Anemone trifolia) esiintyy harvinaisena vain Asikkalassa ja Hollolassa.
Lajeja, muunnoksia ja risteymiä

Anemone altaica – altainvuokko
Anemone apennina – apenniinienvuokko
Anemone baicalensis – baikalinvuokko
Anemone baldensis – lumivuokko
Anemone biflora
Anemone blanda – balkaninvuokko
Anemone caerulea
Anemone canadensis, nyk. Anemonidium canadense – kanadanvuokko eli kanadanisovuokko
Anemone coronaria – kruunuvuokko
Anemone decapetala – chilenvuokko
Anemone dichotona
Anemone hortensis – tähtivuokko
Anemone hupehensis – syysvuokko
Anemone hupehensis var. japonica – pallosyysvuokko
Anemone multifida – amerikanvuokko
Anemone narcissifolia – narsissivuokko (syn. Anemone narcissiflora)
Anemone nemorosa – valkovuokko
Anemone nemorosa × ranunculoides – ternivuokko
Anemone palmata
Anemone parviflora – alaskanvuokko
Anemone pavonina – riikinkukkovuokko
Anemone quinquefolia
Anemone ranunculoides – keltavuokko
Anemone rivularis – himalajanvuokko
Anemone sylvestris – arovuokko
Anemone thomsonii – kenianvuokko
Anemone tomentosa – hopeasyysvuokko (syn. Anemone hupehensis var. tomentosa)
Anemone trifolia – alppivuokko
Anemone virginiana – virginianvuokko
Vuokkojen sukuun kuulumattomia lajeja

kangasvuokko (Pulsatilla vernalis, syn. Anemone vernalis), kylmänkukkiin (Pulsatilla) kuuluva laji
sinivuokko eli lehtosinivuokko (Hepatica nobilis, syn. Anemone hepatica), sinivuokkoihin (Hepatica) kuuluva laji
lapinvuokko eli tunturilapinvuokko (Dryas octopetala), ruusukasvien (Rosaceae) heimoon ja lapinvuokkojen (Dryas) sukuun kuuluva laji
Aiheesta muualla

Suomen Lajitietokeskus: Vuokot (metsävuokot) (Anemone)
Funet: Vuokot (Anemone)
Global Biodiversity Information Facility (GBIF): Anemone (englanniksi)
United States Department of Agriculture (USDA): Anemone (englanniksi)
Flora of China: Anemone (englanniksi)
Pherobase: Floral volatiles of Genus Anemone (englanniksi)
Bahujan Samaj Party

| Bahujan Samaj Party |
| --- | --- |
  
  
  
Perustettu:  1984
Johto:   Mayawati 
Poliittinen kirjo:  keskusta-vasemmisto
Lok Sabha:  10 / 545
Rajya Sabha:  4 / 245
Kotisivu:  www.bspindia.org
Infobox OKNimi-testi OK: 
Bahujan Samaj Party (lyh. BSP) on intialainen puolue, joka perustettiin ajamaan Intian heikoimmassa asemassa olevien, kuten dalitiväestön, asiaa. Puolueen perusti vuonna 1984 Kanshi Ram, joka toimi sen johtajana vuoteen 2003, jolloin Mayawati otti hänen paikkansa puolueen johdossa. Puoluetta ja Mayawatia on kritisoitu korruptiosta ja rahojen haaskaamisesta, esimerkiksi vuonna 2012 Mayawatin ollessa Uttar Pradeshin osavaltion pääministeri hän rakennutti useita itseään ja puolueen symbolia, norsua, esittäviä patsaita.
Vuoden 2019 parlamenttivaaleissa puolue liittoutui entisen kilpailijansa, muslimien ja alhaiskastisten hindujen suosiman, Samajwadi Partyn kanssa muodostaakseen vastavoiman Intian kansanpuolueelle. Puolueet ovat tehneet yhteistyötä aikaisemminkin, vuonna 1993, mutta yhteistyö päättyi kahden vuoden kuluttua kun Mayawati syytti Samajwadi Partyä yrityksestä salamurhata hänet. Vuodesta 2007 lähtien puolue on yrittänyt laajentaa kannattajakuntaansa tavoittelemalla kaikkien intialaisten, mukaan lukien korkeampiin kasteihin, kuuluvien ääniä.
Vaalimenestys Intian parlamenttivaaleissa

| Vuosi | Edustajat | Äänet | Viite |
| --- | --- | --- | --- |
| 1989 | 3 / 545 | 2,07% |  |
| 1991 | 2 / 545 | 1,61% |  |
| 1996 | 11 / 545 | 4,02% |  |
| 1998 | 5 / 545 | 4,67% |  |
| 1999 | 14 / 545 | 4,16% |  |
| 2004 | 19 / 545 | 5,33% |  |
| 2009 | 21 / 545 | 6,17% |  |
| 2014 | 0 / 545 | 4,19% |  |
| 2019 | 10 / 545 |  ?% |  |
Aurinkokeratoosi

Aurinkokeratoosi on ihon valovaurioalueille muodostuva solujen kypsymishäiriö. Auringon vahingoittamille alueille syntyvät punertavat läiskät ovat riskitekijä ihon okasolusyövälle.
Aurinkokeratoosi muodostuu tavallisesti kohtiin, jotka ovat alttiina suoralle auringonvalolle, kuten nenään, otsaan, kaljuun, korvalehtiin ja kämmenselkiin. Aurinkokeratoosileesio voi olla väriltään punainen tai ruskeahko. Niiden koko vaihtelee nuppineulanpään kokoisesta läpimitaltaan muutaman senttimetrin mittaiseen alueeseen. Aurinkokeratoosin pinta on kuiva ja usein karhea kosketettaessa. Etenkin auringonoton jälkeen alue voi kutista tai pistellä.
Alussa aurinkokeratoosin voi sekoittaa tavalliseen ihottumaan. Ajan mittaan hilseily lisääntyy ja ihottuma muuttuu paksummaksi. Aurinkokeratoosia esiintyy jo keski-ikäisillä, mutta yleisintä se on iäkkäillä. Aurinkokeratoosi on erityisesti vaalean ihon ongelma. Tärkein etiologinen tekijä on pitkäaikainen ja toistuva altistuminen auringon ultraviolettisäteilylle.
Aurinkokeratoosileesiot ovat ihosyövän esiasteita, ja osa niistä voi johtaa ihon okasolusyöpään. On mahdotonta arvioida, kenellä aurinkokeratoosileesiot johtavat nopeasti invasiiviseen okasolusyöpään, joten kaikki todetut aurinkokeratoosileesiot on hyvä hoitaa ajoissa. Aurinkokeratoosin voi todeta yleislääkäri. Okasolusyöpä ilmaantuu vain harvoin suoraan terveennäköiselle iholle, ja niinpä aurinkokeratoosin mahdollisimman varhainen hoito ehkäisee invasiivisen okasolusyövän syntymisen liki kokonaan.
Aurinkokeratoosia hoidetaan leikkauksilla, kryohoidolla eli jäädyttämällä nestetypellä, fotodynaamisella terapialla, diklofenaakkigeelillä, polttamalla laserilla sekä imikimodia sisältävällä voiteella, joka aktivoi kehon omaa immuunijärjestelmää.
Aiheesta muualla

Terveyskirjasto, Lääkärikirja Duodecim: Iho- ja sukupuolitautien erikoislääkäri Anna Hannuksela-Svahn, Aurinkokeratoosi, 23.5.2016
Kyoto Encyclopedia of Genes and Genomes (KEGG): Actinic keratosis (englanniksi)
Mayo Clinic: Actinic keratosis (englanniksi)
Werowocomoco

Päällikkö Wahunsunacock pitkätalossaan Werowocomocossa, yksityiskohta John Smithin kartasta vuodelta 1612
Werowocomoco oli Virginiassa sijainnut powhatan-intiaanien kylä ja heidän poliitinen keskuksensa 1500–1600-luvuilla. Ensimmäiset kirjalliset lähteet kylästä ovat vuodelta 1608 peräisin olevia tekstejä, jotka kirjoittivat alueelle tulleet englantilaiset siirtolaiset. Näiden tekstien mukaan kylä sijaitsi Yorkjoen rannalla melko lähellä englantilaisten Jamestownin siirtokuntaa.
Historia

Werowocomocon historiasta ennen siirtolaisten tuloa ei tiedetä paljoa. Sen mahdollisesta sijaintipaikasta Gloucesterin piirikunnasta on merkkejä asutuksesta jo 1200-luvulta ja sinne ilmestyi selviä merkkejä tiheämmästä asutuksesta 1400-luvulla. Werowocomoco toimi powhatanien liittouman perustajan Wahunsunacockin keskuksena jo ennen siirtolaisten tuloa. Powhatanit kutsuivat hallitsemiaan alueitaan nimellä Tsenacommacah. Werowocomocon nimi tulee luultavasti powhatanin kielen sanasta werowans, joka tarkoittaa päällikköä, ja sanasta komakah, joka tarkoittaa asutusta.
Englantilaiset siirtolaiset rakennuttivat Werowocomocoon saksalaistyylisen talon osana vaihtokauppaa, jossa powhatanit antoivat ruokaa ankaran talven aiheuttamasta nälänhädästä kärsivälle Jamestownin siirtokunnalle. Kun englantilaisten oli tarkoitus lähteä hakemaan ruoka Werowocomocosta 29. joulukuuta 1608, he päättivät John Smithin johtamina varastaa ne. Smith saapui paikalle 12. tammikuuta, ja hänen onnistui yllättää powhatanit ja varastaa ruoka. Pian tapahtuman jälkeen päällikkö Wahunsunacock siirsi keskuksensa Werowocomocosta kylään nimeltä Orapakes ja sieltä myöhemmin edelleen Matchutiin. Wahunsunacockin kuoltua 1618 hänen seuraajansa Opechancanough piti omana keskuksenaan Matchutin lähellä ollutta Youghtanundia.
Sijainti

Powhatanien hylättyä Werowocomocon tieto sen sijainnista unohtui. Werowocomocon uskottiin pitkään sijainneen paikalla, jolta oli löydetty savupiipun raunio, jonka uskottiin olleen peräisin englantilaisten Werowocomocoon rakennuttamasta talosta. Raunion läheltä ei kuitenkaan löydetty merkkejä muusta asutuksesta. Vuonna 2002 löydettiin Gloucesterin piirikunnasta merkkejä intiaanien asutuksesta ja englantilaisperäisiä tavaroita. Tämän paikan uskotaan olleen historiallinen Werowocomoco.
Viima (yhtye)

| Viima> Tiedot |
| --- | --- |
Toiminnassa:  2005–
Tyylilaji:  progressiivinen rock
Kotipaikka:  Turku
Laulukieli:  suomi
Jäsenet:  Hannu Hiltula, laulu, puhallinsoittimet   Mikko Uusi-Oukari, kitara  Aapo Honkanen, basso  Mikko Väärälä, rummut  Risto Pahlama, laulu, kosketinsoittimet 
Levy-yhtiö:  Viima Records
Aiheesta muualla
Kotisivut
Infobox OKNimi-testi OK: 
Viima on turkulainen vuonna 2005 perustettu progressiivisen rockin yhtye. Vuoden 1998 lopussa perustettu yhtyeen kantamuoto Lost Spectacles muutti nimensä Viimaksi ensimmäisen levyn viimeistelyn yhteydessä.
Jäsenet

Hannu Hiltula – laulu, puhallinsoittimet
Aapo Honkanen – basso
Risto Pahlama – kosketinsoittimet, laulu
Mikko Uusi-Oukari – kitarat
Mikko Väärälä – rummut
Jäsenet > Entiset jäsenet

Kimmo Lähteenmäki – kosketinsoittimet, rummut
Päivi Kylmänen – laulu
Jarmo Kataja – basso
Eric Marquis – kosketinsoittimet
Diskografia

Ajatuksia maailman laidalta (2006)
Kahden kuun sirpit (2009)
Väistyy mielen yö (2024)
Aiheesta muualla

http://www.viima.org/
https://www.facebook.com/viimaband/
Astrofysiikka

Astrofysiikka on tähtitieteen haara, joka tutkii teoreettisesti sekä havaintoja tekemällä taivaankappaleiden fysikaalisia ominaisuuksia ja kemiallisia koostumuksia. Astrofysiikka tutkii yleisemminkin fysiikan ilmiöitä maailmanavaruudessa.
Alun perin astrofysiikalla tarkoitettiin tähtien rakenteen tutkimusta, mutta nykyään termi kattaa suurin piirtein kaikki nykyaikaisen tähtitieteen tutkimusalat lukuun ottamatta taivaanmekaniikkaa ja positioastronomiaa. Tähtitieteilijää nimitetään usein etenkin englanninkielisillä alueilla tutkimusalasta riippumatta ”astrofyysikoksi” (astrophysicist).
Fraunhoferin viivat
Astrofysiikan syntyyn vaikutti ratkaisevasti saksalaisen optikon ja fyysikon Joseph von Fraunhoferin vuonna 1814 havaitsemat tummat viivat Auringon spektrissä. Noin vuonna 1860 havaittiin, että tummien viivojen aallonpituudet vastasivat laboratoriossa eri alkuaineita polttamalla aikaansaatuja spektriviivoja. Tämä havainto mahdollisti ensi kertaa taivaankappaleiden kemiallisten ominaisuuksien tutkimisen.
Astrofyysikko on henkilö, joka tutkii tai opettaa astrofysiikkaa.
Aiheesta muualla

Kuvia tai muita tiedostoja aiheesta Astrofysiikka Wikimedia Commonsissa
Karttunen, Hannu: Vanhin tiede – Tähtitiedettä kivikaudesta kuulentoihin, s. 427.  (”Joseph von Fraunhofer (1787–1826)”)  Helsinki:  Ursa, 2003.  ISBN 978-952-5329-26-1.
Astrophysical Journal (Arkistoitu – Internet Archive) (englanniksi)
Astronomy and Astrophysics, a European Journal (englanniksi)
Becclesin rautatieasema

| Beccles |
| --- | --- |

Perustiedot
Lyhenne:  BCC
Rataosa:  East Suffolk Line
Sijainti:  52°27′21″N, 001°34′10.9″E
Osoite:  Butts Road, Barton-on-Humber, North Lincolnshire, DN18 5SJ
Paikkakunta:  Beccles
Valtio:  Yhdistynyt kuningaskunta
Avattu:  4. joulukuuta 1854
Liikenne
Käyttäjiä (v.):  110 774 (2017–2018)
Liikennöitsijä(t):  Abellio Greater Anglia
Pysäköinti:  10 autopaikkaa
Asemarakennus
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Becclesin rautatieasema on rautatieasema Becclesin kaupungissa Suffolkissa. Se sijaitsee East Suffolk Linen varrella.
Asema avattiin 4. joulukuuta 1854. Sitä käytti 110 774 matkustajaa kaudella 2017–2018.
Astromantic

| Astromantic m-flo |
| --- | --- | --- |

Studioalbumin tiedot
 Julkaistu: 26. toukokuuta 2004
 Formaatti: CD
 Tyylilaji: j-pop, hip hop, R&B
 Levy-yhtiö: Avex Trax (Rhythm Zone)
Listasijoitukset
  Japani – 2.
m-flon muut julkaisut
| The Intergalactic Collection 2003 | Astromantic 2004 | Astromantic Charm School 2004 |
Astromantic on japanilaisen hip hop -yhtyeen m-flon kolmas studioalbumi. Se julkaistiin 26. toukokuuta 2004.
Albumi oli ensimmäinen, jonka yhtye äänitti laulaja Lisan lähdön jälkeen. Siinä olivat nyt jäljellä vain DJ Taku ja MC Verbal. Aikaa yhtyeen edellisen studioalbumin julkaisusta oli kulunut kolme vuotta. Sen sijaan, että m-flo olisi etsinyt uuden laulajan, yhtye päätti aloittaa ”m-flo loves...” -projektin, jossa se teki yhteistyötä lukuisten muiden artistien kanssa. Inspiraationa projektille toimi yhdysvaltalainen tuottajakaksikko The Neptunes. Ensimmäinen kollaboraatiosingle ”Reeeewind!” tehtiin R&B-laulaja Crystal Kayn kanssa:
»Taku ja minä mietimme, mitä m-flon fanit odottivat näkevänsä seuraavaksi, koska Lisan saappaat oli vaikea täyttää. Keksimme tällaisen teeman, ja Crystal Kaylla oli hyvät vibat ja hieno ääni.»
Astromantic nousi Oricon-listan toiselle sijalle ja myi yli 600 000 kappaletta. Siltä julkaistiin ensimmäisen singlen ”Reeeewind!” lisäksi Melodyn ja Ryōhei Yamamoton kanssa tuotettu ”Miss you” sekä korealaisen supertähden BoAn kanssa tehty ”The Love Bug”, jotka nousivat kaikki Oricon-listan top 10:een. Yhtye teki töitä myös monien uusien artistien kanssa, jotka saivat m-flon kautta mahdollisuuden nousta tunnetuiksi. Yhteensä albumilla vieraili 17 artistia.
Albumista julkaistiin myöhemmin remiks-versio Astromantic Charm School. Albumin kehystarina jatkaa m-flon aiemmilta albumeilta tuttua futuristista avarusteemaa, ja sen välisoitoilla esiintyvät kertoja Masaaki Yajima ja tarento Patrick Harlan.
Kappaleet

The Third Impact – 1.11  [välisoitto]
Miss You – 5.50  [m-flo loves Melody & Ryōhei Yamamoto]
Starstruck – ”The Return of the Luvbytes” – 4.50  [m-flo loves Ai, Emi Hinouchi & Rum (Heartsdales)]
How to Be Astromantic – 0.57  [välisoitto]
Vanessa – 3.45  [m-flo loves Bloodest Saxophone]
Way U Move – 8.10  [m-flo loves Dragon Ash]
gET oN! – 5.02  [m-flo loves Crystal Kay]
Astrosexy – 5.37  [m-flo loves Chemistry]
Listen to Your Heart – 0.23  [välisoitto]
The Love Bug – 4.02  [m-flo loves BoA]
Life Is Beautiful – 5.30  [m-flo loves Double & Toku]
I Wanna Be Down – 4.42  [m-flo loves Ryūichi Sakamoto]
Rendezvous 2014 – 0.24  [välisoitto]
Cosmic Night Run – 5.43  [m-flo loves Maki Nomiya & Crazy Ken Band]
Reeewind! – 4.48  [m-flo loves Crystal Kay]
Uchū no uouo (jap. 宇宙のウオウオ) – 7.21  [m-flo loves Boy-Ken & Black Bottom Brass Band]
Curtain Call – 1.33  [välisoitto]
Arto Laitinen

Arto Laitinen (s. 1969 Koria) on suomalainen filosofian professori Tampereen yliopistossa. Laitisen erikoisaloja ovat 
poliittinen filosofia, yhteiskuntafilosofia, inhimillisen toiminnan luonne, sosiaalinen ontologia sekä etiikka ja metaetiikka.
Laitinen on ollut tutkijana Helsingin yliopiston Tutkijakollegiumissa ja filosofian dosentti Jyväskylän yliopistossa.
Teoksia

Strong Evaluation Without Moral Sources. On Charles Taylor’s Philosophical Anthropology and Ethics, 2008, De Gruyter.
Hegel on Action, 2010, (toim.), Constantine Sandisin kanssa, Palgrave-MacMillan.
Recognition and Social Ontology, 2011, (toim.), Heikki Ikäheimon kanssa, Brill.
Solidarity: Theory and Practice, 2014, (toim., Anna Birgitta Pessin kanssa, Lexinton Books.
Aiheesta muualla

Laitisen sivu Tampereen yliopistossa
Laitisen philpapers-sivu
Vuosikirja (runokirja)

| Vuosikirja: Runoja |
| --- | --- |

Kirjailija:  Jarkko Tontti
Kieli:  suomi
Kustantaja:  Otava
Julkaistu:  2006
Ulkoasu:  sidottu
Sivumäärä:  126
ISBN:  951-1-20950-7
Sarja: Runoja tunteville
Löydä lisää kirjojaKirjallisuuden teemasivulta
Vuosikirja on Jarkko Tontin vuonna 2006 ilmestynyt esikoisrunokokoelma.
Vastaanotto

Teokselle myönnettiin Kalevi Jäntin kirjallisuuspalkinto, ja se oli ehdolla Helsingin Sanomain esikoiskirjapalkinnon saajaksi.
Kalevi Jäntin palkintolautakunnan mukaan "Jarkko Tontti tulee suomalaiseen runouteen varmaotteisella, luontevalla ja levollisesti hengittävällä säkeellä. Vuosikirjan historiallisissa näyissä kuulemme haavikkolaisia äänenpainoja, komeissa roolirunoissa mahdikkaat kuvat taittuvat monipohjaiseen ironiaan."
Helsingin Sanomiin teoksen arvostelleenJukka Koskelaisen mukaan "Jarkko Tontin Vuosikirja on ylenpalttinen kokoelma." Runojen tyyli ja ote ovat 60-lukulaista.
Suomen Kuvalehden arvioitsijan Joni Pyysalon mukaan teoksessa on ajatusta, ja hän pitää sitä lupaavana.
Käännöksiä

Teoksen runoja on käännetty saksaksi, englanniksi, ranskaksi, espanjaksi, italiaksi, puolaksi, sloveniaksi, viroksi, japaniksi, tšekiksi, portugaliksi, kreikaksi, latinaksi, romaniaksi, kroatiaksi ja venäjäksi.
Muuta

Vuosikirjan runo Saisi oman talon oli mukana Minna Joenniemen juontamassa YLE TV1:n Runoraati-ohjelmassa keväällä 2007.
Aiheesta muualla

Niina Holm: Historiaa kirjoittamassa. Kiiltomato 3.4.2006.
Jukka Koskelainen: Miltä tuntuu, kun kiintopisteet pakenevat. Helsingin Sanomat 3.5.2006.
Teoksesta kirjailijan sivuilla.
Teoksen runoja ääneen luettuna ja käännöksinä eri kielille. Lyrikline.org.
Bassarit

Bassarit-tanssijoita
Bassarit ovat etninen ryhmä, joka asuu Afrikassa Bassarin alueella Itä-Senegalissa ja Pohjois-Guineassa.
Bassarin alue liitettiin vuonna 2012 historiaan ja kulttuuriin liittyvin perustein Unescon Maailmanperintöluetteloon.
Aiheesta muualla

Bassarin alue Unescon sivulla
Ammunnan Euroopan-mestaruuskilpailut 2008

Euroopan ampumaurheiluliiton (ESC) Euroopan-mestaruuskilpailut ilma-aseilla järjestettiin Sveitsin Winterthurissa 24.2.-1.3.2008, haulikkolajien Kyproksen Nikosiassa 7.-13.7.2008 ja nuorten pistooli-, kivääri-, ja riistamaalilajit Tšekin Plzeňissä 8.-11.7.2008.
Winterthur > Miehet

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli Tulokset
|  | Leonid Jekimov |  Venäjä | 691.3 (591+100.3) |  Venäjä | 1751 |
|  | Walter Lapeyre |  Ranska | 683.4 (582+101.4) |  Saksa | 1734 |
|  | Tanju Kirjakov |  Bulgaria | 682.9 (582+100.9) |  Italia | 1734 |
10 m ilmakivääri  Tulokset
|  | Are Hansen |  Norja | 700.7 (597+103.7) |  Venäjä | 1792 |
|  | Serguei Kruglov |  Venäjä | 699.7 (597+102.7) |  Slovakia | 1782 |
|  | Jozef Gönci |  Slovakia | 699.5 (597+102.5) |  Serbia | 1782 |
10 m liikkuvamaali  Tulokset
|  | Vladyslav Prijanišnikov |  Ukraina | 581 |  Ukraina | 1735 |
|  | Łukasz Czapla |  Puola | 581 |  Venäjä | 1717 |
|  | Aleksandr Zinenko |  Ukraina | 580 |  Tšekki | 1712 |
10 m liikkuvamaali, sekajuoksut  Tulokset
|  | Vladyslav Prijanišnikov |  Ukraina | 393 |  Ukraina | 1147 |
|  | Niklas Bergström |  Ruotsi | 389 |  Venäjä | 1139 |
|  | Aleksandr Blinov |  Venäjä | 389 |  Tšekki | 1134 |
Winterthur > Naiset

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli Tulokset
|  | Viktorija Tšaika |  Valko-Venäjä | 488.8 (391+97.8) |  Venäjä | 1155 |
|  | Nino Salukvadze |  Georgia | 485.8 (388+97.8) |  Valko-Venäjä | 1145 |
|  | Natalja Paderina |  Venäjä | 484.8 (386+98.8) |  Ukraina | 1135 |
10 m ilmakivääri  Tulokset
|  | Ljubov Galkina |  Venäjä | 502.4 (398+104.4) |  Saksa | 1191 |
|  | Kateřina Emmons |  Tšekki | 501.1 (398+103.1) |  Puola | 1187 |
|  | Olga Desjatšakaja |  Venäjä | 500.0 (397+103.0) |  Tšekki | 1186 |
10 m liikkuvamaali  Tulokset
|  | Halyna Avramenko |  Ukraina | 382 |  Venäjä | 1123 |
|  | Irina Izmalkova |  Venäjä | 376 |  Ukraina | 1120 |
|  | Julija Eidenzon |  Venäjä | 375 |  Saksa | 1091 |
10 m liikkuvamaali, sekajuoksut  Tulokset
|  | Halyna Avramenko |  Ukraina | 382 |  Ukraina | 1117 |
|  | Olga Stepanova |  Venäjä | 374 |  Venäjä | 1090 |
|  | Viktorija Zabolotna |  Ukraina | 371 |  Saksa | 1090 |
Winterthur > Pojat

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli Tulokset
|  | Lukas Grunder |  Sveitsi | 678.6 (580+98.6) |  Ukraina | 1716 |
|  | Tobias Heider |  Saksa | 675.9 (577+98.9) |  Venäjä | 1715 |
|  | Clement Petitot |  Ranska | 675.2 (574+101.2) |  Saksa | 1713 |
10 m ilmakivääri  Tulokset
|  | Petar Gorsa |  Kroatia | 693.8 (591+102.8) |  Ukraina | 1771 |
|  | Henri Junghaenel |  Saksa | 693.5 (591+102.5) |  Saksa | 1762 |
|  | Vladyslav Hrihorenko |  Ukraina | 693.4 (593+100.4) |  Ranska | 1760 |
10 m liikkuvamaali  Tulokset
|  | Laszio Boros |  Unkari | 574 |  Venäjä | 1677 |
|  | Josef Nikl |  Tšekki | 564 |  Saksa | 1673 |
|  | David Risse |  Saksa | 564 |  Ukraina | 1650 |
10 m liikkuvamaali, sekajuoksut  Tulokset
|  | Jehor Tšyrva |  Ukraina | 376 |  Venäjä | 1113 |
|  | Frantisek Losos |  Tšekki | 373 |  Ukraina | 1106 |
|  | Juri Dovgal |  Venäjä | 372 |  Saksa | 1093 |
Winterthur > Tytöt

|  | Kilpailija | Kilpailija | Tulos | Joukkue | Tulos |
| --- | --- | --- | --- | --- | --- |
10 m ilmapistooli Tulokset
|  | Michaela Musilova |  Tšekki | 479.9 (380+99.9) |  Puola | 1124 |
|  | Valerija Zabolotskaja |  Venäjä | 476.0 (374+102.0) |  Tšekki | 1122 |
|  | Aleksandra Ristovic |  Serbia | 474.2 (377+97.2) |  Serbia | 1119 |
10 m ilmakivääri  Tulokset
|  | Jessica Mager |  Saksa | 501.3 (397+104.3) |  Bulgaria | 1184 |
|  | Darija Šaripova |  Ukraina | 499.0 (399+100.0) |  Kroatia | 1179 |
|  | Katsiaryna Šaban |  Valko-Venäjä | 498.0 (396+102.0) |  Valko-Venäjä | 1177 |
10 m liikkuvamaali  Tulokset
|  | Anastasija Saveljeva |  Ukraina | 374 |  Ukraina | 1089 |
|  | Marina Gulak |  Venäjä | 371 |  Venäjä | 1088 |
|  | Valentina Hontšarova |  Ukraina | 369 |  |  |
10 m liikkuvamaali, sekajuoksut  Tulokset
|  | Bianka Keczeli |  Unkari | 372 |  Ukraina | 1056 |
|  | Marina Gulak |  Venäjä | 367 |  Venäjä | 1026 |
|  | Ljudmila Vasiljuk |  Ukraina | 358 |  |  |
Winterthur > Mitalitaulukko

|  | Maa |  |  |  | Yhteensä |
| --- | --- | --- | --- | --- | --- |
| 1 |  Ukraina | 13 | 3 | 7 | 23 |
| 2 |  Venäjä | 8 | 12 | 5 | 25 |
| 3 |  Saksa | 2 | 5 | 5 | 12 |
| 4 |  Unkari | 2 | 0 | 0 | 2 |
| 5 |  Tšekki | 1 | 4 | 3 | 8 |
| 6 |  Puola | 1 | 2 | 0 | 3 |
| 7 |  Valko-Venäjä | 1 | 1 | 2 | 4 |
| 8 |  Kroatia | 1 | 1 | 0 | 2 |
| 9 |  Bulgaria | 1 | 0 | 1 | 2 |
| 10 |  Norja | 1 | 0 | 0 | 1 |
| 10 |  Sveitsi | 1 | 0 | 0 | 1 |
| 12 |  Ranska | 0 | 1 | 2 | 3 |
| 13 |  Slovakia | 0 | 1 | 1 | 2 |
| 14 |  Georgia | 0 | 1 | 0 | 1 |
| 14 |  Ruotsi | 0 | 1 | 0 | 1 |
| 16 |  Serbia | 0 | 0 | 3 | 3 |
| 17 |  Italia | 0 | 0 | 1 | 1 |